N á v r h

**Zákon**

**z .............. 2019,**

**ktorým sa mení a dopĺňa zákon č.** **555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z., zákona č. 476/2008 Z. z., zákona č. 251/2012 Z. z., zákona č. 300/2012 Z. z., zákona č. 277/2015 Z. z. zákona č. 144/2017 Z. z. a zákona č. 177/2018 Z. z. sa mení a dopĺňa takto:

1. V § 9 ods. 1 písmeno e) znie:

„e) poskytuje príspevok podľa § 9c až 9g (ďalej len „príspevok“) na

1. zateplenie rodinného domu na účely zlepšenia energetickej hospodárnosti rodinného domu (ďalej len „príspevok na zateplenie rodinného domu“),

2. rodinný dom s takmer nulovou potrebou energie podľa § 2 ods. 8 (ďalej len „príspevok na rodinný dom“),“.

1. Nadpis nad § 9c sa vypúšťa.
2. Nadpis § 9c znie: „Príspevok na zateplenie rodinného domu“.
3. V § 9c ods. 1 sa za slovo „Príspevok“ vkladajú slová „na zateplenie rodinného domu“.
4. V § 9c ods. 2 sa za slovo „Príspevok“ vkladajú slová „na zateplenie rodinného domu“.
5. V § 9c odsek 3 znie:

„(3) Príspevok na zateplenie rodinného domu vypočítaný podľa odseku 2 možno zvýšiť o náklady za vypracovanie projektovej dokumentácie zateplenia rodinného domu vrátane projektového energetického hodnotenia rodinného domu, za vypracovanie žiadosti o príspevok a za vypracovanie energetického certifikátu, najviac však o sumu 800 eur.“.

1. § 9c ods. 4 sa dopĺňa písmenom d), ktoré znie:

„d) náklady na realizáciu tepelnoizolačného systému novozhotovovaných stavebných konštrukcií rodinného domu a novozhotovovaných otvorových konštrukcií.“.

1. Za § 9c sa vkladá nový § 9ca, ktorý vrátane nadpisu znie:

„§ 9ca

Príspevok na rodinný dom

Príspevok na rodinný dom možno poskytnúť vo výške 8 000 eur, ak

a) ide o rodinný dom s takmer nulovou potrebou energie a

b) sú splnené podmienky podľa § 9ea ods. 1.“.

1. V § 9d ods. 2 prvej vete sa slová „so zateplením rodinného domu“ nahrádzajú slovami „s podaním žiadosti o príspevok“.
2. Nadpis § 9e znie: „Podmienky poskytnutia príspevku na zateplenie rodinného domu“.
3. V § 9e ods. 1 úvodnej vete sa za slovo „Príspevok“ vkladajú slová „na zateplenie rodinného domu“.
4. V § 9e ods. 1 písm. a) sa za slová „sú pri obnovených stavebných konštrukciách“ vkladá čiarka a slová „alebo vymenených stavebných konštrukciách“ sa nahrádzajú slovami „vymenených stavebných konštrukciách alebo novozhotovovaných stavebných konštrukciách“.
5. V § 9e ods. 1 sa vypúšťajú písmená c), e) a f).

Doterajšie písmená d), g) až m) sa označujú ako písmená c) až j).

1. V § 9e ods. 1 písmeno c) znie:

„c) na zateplenie rodinného domu uskutočnené systémom na vonkajšiu tepelnú ochranu stien vydal vyhlásenie o parametroch výrobca systému,“.

1. V§ 9e ods. 1 písmená h) až j) znejú:

„h) žiadateľ čestne vyhlási, že práce zahrnuté do oprávnených nákladov boli začaté po 31. decembri 2014,

i) na rodinný dom nebol poskytnutý príspevok podľa tohto zákona alebo podpora na zateplenie rodinného domu podľa osobitného predpisu,5e)

j) žiadosť o príspevok obsahuje predpísané náležitosti.“.

1. § 9e sa dopĺňa odsekom 4, ktorý znie:

„(4) Splnenie podmienok podľa odseku 1 písm. a), b) a e) ministerstvo overuje z verejne dostupných registrov alebo z centrálnej evidencie energetických certifikátov podľa § 9 ods. 3 písm. a).“.

1. Za § 9e sa vkladá nový § 9ea, ktorý vrátane nadpisu znie:

„§ 9ea

Podmienky poskytnutia príspevku na rodinný dom

(1) Príspevok na rodinný dom možno poskytnúť, ak

1. rodinný dom spĺňa minimálne požiadavky na energetickú hospodárnosť budov s takmer nulovou potrebou energie,
2. stavebné konštrukcie rodinného domu podľa § 9e ods. 2 spĺňajú požiadavky na energetickú hospodárnosť budov s takmer nulovou potrebou energie,
3. právoplatné kolaudačné rozhodnutie rodinného domu bolo vydané po 31. decembri 2014,
4. celková podlahová plocha rodinného domu je najviac 200 m²,
5. rodinný dom sa nachádza na území Slovenskej republiky,
6. rodinný dom je využívaný výlučne na bývanie,
7. na rodinný dom nebol poskytnutý príspevok podľa tohto zákona alebo podpora na obstaranie rodinného domu podľa osobitného predpisu,5e)
8. žiadosť o príspevok obsahuje predpísané náležitosti.

(2) Splnenie podmienok podľa odseku 1 písm. a), b) a d) ministerstvo overuje z verejne dostupných registrov alebo z centrálnej evidencie energetických certifikátov podľa § 9 ods. 3 písm. a).“.

1. V § 9f odsek 6 znie:

„(6) O príspevok na zateplenie rodinného domu môže žiadateľ požiadať aj pred realizáciou zateplenia rodinného domu, pričom žiadosť o príspevok musí obsahovať aspoň minimálny rozsah príloh, ktorý ministerstvo určí vo vykonávacom predpise.“.

1. V § 9f odsek 9 znie:

„(9) Ak žiadateľ podá žiadosť o príspevok, ktorou žiada o poskytnutie príspevku na zateplenie rodinného domu pred realizáciou zateplenia a predloženou žiadosťou o príspevok je preukázané splnenie podmienok § 9e ods. 1 písm. a), b), d) až i) ministerstvo konanie o poskytnutí príspevku na zateplenie rodinného domu preruší najviac na jeden rok. Od vydania rozhodnutia o prerušení konania až po právoplatné rozhodnutie vo veci ministerstvo obmedzí z hľadiska časového a vecného použitie finančných prostriedkov zodpovedajúcich maximálnej výške príspevku na zateplenie rodinného domu podľa § 9c ods. 2 a 3.“.

1. V § 9f ods. 10 písm. e) sa v celom texte za slovo „ príspevku“ vkladajú slová „ na zateplenie rodinného domu.“.
2. V § 9g ods. 1 písmeno d) znie:

„ d) e-mailová adresa a telefonický kontakt,“.

1. V § 9g ods. 2 písm. b) úvodnej vete sa za slová „výzvu na predkladanie žiadostí“ vkladajú slová „o príspevok“.
2. V § 9g ods. 2 písm. b) piatom bode sa na konci dopĺňajú tieto slová „v prípade, ak ide o príspevok na zateplenie rodinného domu.“.
3. V § 9g ods. 2 písm. c) sa slová „na ktorého zateplenie“ nahrádzajú slovami „na ktorý“.

**Čl. II**

**Účinnosť**

Tento zákon nadobúda účinnosť 1. mája 2019.